Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14812

b) ha a várt összeköttetés egy légijárművel a várható időn belül nem jön létre, ezért rádióhiba előfordulására gyanakszanak. Megjegyzés. - Az adott időtartamot az illetékes ATS Hatóság írhatja elő. 5.2.2.5 HF összeköttetés átadása 5.2.2.5.1 PANS. - A légijármű-állomást az arra hivatott légiforgalmi állomásnak fel kell kérnie arra, hogy térjen át egyik rádiófrekvenciáról, vagy hálózatról egy másikra. Ilyen közlemény hiányában a légijármű- állomásnak lehetőség szerint értesítenie kell az adott légiforgalmi állomást, mielőtt egy másik frekvenciára áttérne. 5.2.2.5.2 PANS. - Egyik hálózatról a másikra történő áttérés esetén az átadásnak lehetőleg addig kell megtörténnie, amíg a légijármű egy olyan állomással áll összeköttetésben, amely mindkét hálózatban üzemel, hogy ezzel biztosítsák az összeköttetés folyamatosságát. Ha azonban a hálózatok közti váltást azzal egyidőben kell elvégezni, hogy az összeköttetést egy másik hálózati állomásnak átadják, akkor az átadást a két hálózati állomásnak lehetőség szerint koordinálnia kell, mielőtt a frekvenciaváltást tanácsolnák, vagy arra felhatalmazást adnának. A légijárművel közölni kell az átadás után használandó elsődleges és másodlagos frekvenciákat is. 5.2.2.5.3 Amikor egy légijármű-állomás az egyik rádiófrekvencia figyeléséről egy másik frekvencia figyelésére tért át, ha az illetékes ATS Hatóság ezt megköveteli, tájékoztassa az érintett légiforgalmi állomást, hogy megkezdte az összeköttetés figyelését az új frekvencián. 5.2.2.5.4 PANS. - Amikor a légijármű felszállása után a légijármű-állomás bejelentkezik egy hálózathoz, akkor meg kell adnia felszállásának idejét, vagy az utolsó ellenőrző pont átrepülésének idejét a megfelelő illetékes állomásnak. 5.2.2.5.5 PANS. - Amikor a légijármű-állomás új hálózatba lép át, akkor meg kell adnia az utolsó ellenőrző pont feletti átrepülésének idejét, vagy az utolsó jelentett pozíciója idejét a megfelelő illetékes állomásnak. 5.2.2.5.6 PANS. - Mielőtt a légijármű-állomás elhagyná a hálózatot, lehetőleg minden esetben értesítenie kell a megfelelő illetékes állomást erről a szándékáról - az alábbiak közül - a megfelelő kifejezés továbbításával:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes